OpenLLM-France/wikimedia huggingface dataset:
# Hispèl·lum

Hispèl·lum (en llatí Hispellum, en grec antic Εἰσπέλλον o Ἴσπελλον va ser una ciutat de l'Úmbria al peu dels Apenins, a la banda esquerra de la via Flamínia i a uns 6 km de Foligno (Fulginium).
Diversos autors diuen que era una de les ciutats més importants d'aquesta part d'Úmbria. Plini el Vell diu que era una colònia romana i apareix a diverses inscripcions amb el títol de Colonia Julia Hispelli i de Colonia Urbana Flavia, i es creu que va rebre dues colònies, una sota August i una altra sota Vespasià. August la va afavorir i li va concedir la cova i temple de Clitumnus, que era a quasi 20 km de distància i estava separada de la ciutat pels territoris de les ciutats de Mevania (Bevagna) i Fulginium (Foligno). El Liber Coloniarum diu que amb Hadrià hi va establir una nova remesa de colons.
Queden importants restes romanes, entre elles l'amfiteatre, la porta Veneris, un arc triomfal (al carrer anomenat via dell'Arco) i les muralles. La casa i la tomba del poeta Sext Aureli Properci, que s'ensenya als visitants, és dubtós que li corresponguin, encara que diversos autors diuen que va ser la seva ciutat de naixement.
Va ser la seu d'un bisbe fins al segle vi quan els llombards van destruir la ciutat, i la seu traslladada a Foligno. Correspon a la moderna Spello.

## Notes

* ↑ Segons Estrabó
* ↑ Segons Claudi Ptolemeu

## Referències

* ↑ Estrabó. Geografia, V, 227
* ↑ Claudi Ptolemeu. Geographia, III, 1, 54
* ↑ Sili Itàlic. Bella Punica. VIII, 458
* ↑ Plini el Vell. Naturalis Historia, III, 14
* ↑ Smith, William (ed.). «Hispellum». Dictionary of Greek and Roman Geography (1854). [Consulta: 26 agost 2022].
# Primera divisió espanyola de futbol 1996-1997

La temporada de Primera divisió espanyola de futbol 1996–1997 va ser la 66a edició del campionat i es va disputar del 31 d'agost de 1996 i el 23 de juny de 1997. El campió de la Lliga va ser el Reial Madrid.

## Classificació general

| Posició | Equip | J | G | E | P | GF | GC | DG | PTS. |
| 1 | Reial Madrid | 42 | 27 | 11 | 4 | 85 | 36 | 49 | 92 |
| 2 | FC Barcelona | 42 | 28 | 6 | 8 | 102 | 48 | 54 | 90 |
| 3 | RC Deportivo | 42 | 21 | 14 | 7 | 57 | 30 | 27 | 77 |
| 4 | Betis | 42 | 21 | 14 | 7 | 81 | 46 | 35 | 77 |
| 5 | Atlètic de Madrid | 42 | 20 | 11 | 11 | 76 | 64 | 12 | 71 |
| 6 | Athletic de Bilbao | 42 | 16 | 16 | 10 | 72 | 57 | 15 | 64 |
| 7 | Real Valladolid | 42 | 18 | 10 | 14 | 57 | 46 | 11 | 64 |
| 8 | Reial Societat | 42 | 18 | 9 | 15 | 50 | 47 | 3 | 63 |
| 9 | CD Tenerife | 42 | 15 | 11 | 16 | 69 | 57 | 12 | 56 |
| 10 | València CF | 42 | 15 | 11 | 16 | 63 | 59 | 4 | 56 |
| 11 | SD Compostela | 42 | 13 | 14 | 15 | 52 | 65 | -13 | 53 |
| 12 | RCD Espanyol | 42 | 14 | 9 | 19 | 51 | 57 | -6 | 51 |
| 13 | Racing de Santander | 42 | 11 | 17 | 14 | 52 | 54 | -2 | 50 |
| 14 | Real Zaragoza | 42 | 12 | 14 | 16 | 58 | 66 | -8 | 50 |
| 15 | Sporting de Gijón | 42 | 13 | 11 | 18 | 45 | 63 | -18 | 50 |
| 16 | Celta de Vigo | 42 | 12 | 13 | 17 | 51 | 54 | -3 | 49 |
| 17 | Real Oviedo | 42 | 12 | 12 | 18 | 49 | 65 | -16 | 48 |
| 18 | Rayo Vallecano | 42 | 13 | 6 | 23 | 43 | 62 | -19 | 45 |
| 19 | CF Extremadura | 42 | 11 | 11 | 20 | 35 | 64 | -29 | 44 |
| 20 | Sevilla FC | 42 | 12 | 7 | 23 | 50 | 69 | -19 | 43 |
| 21 | Hèrcules CF | 42 | 12 | 5 | 25 | 40 | 77 | -37 | 41 |
| 22 | CD Logroñés | 42 | 9 | 6 | 27 | 33 | 85 | -52 | 33 |
| Lliga de Campions | Qualificació a la Lliga de Campions | Recopa d'Europa | Copa de la UEFA | Descens |
Llegenda: J-partits jugats, G-guanyats, E-empatats, P-perduts, GF-gols a favor, GC-gols en contra, DG-diferència de gols, PTS-punts

## Resultats

* Lliga de Campions: Reial Madrid
* Qualificació a la Lliga de Campions: FC Barcelona
* Recopa d'Europa: Betis
* Copa de la UEFA: Deportivo, Real Valladolid, Atlètic de Madrid, Athletic de Bilbao
* Descensos: CF Extremadura, Rayo Vallecano, Sevilla FC, Hèrcules CF, CD Logroñés
* Ascensos: UD Mérida, UD Salamanca, RCD Mallorca

## Màxims golejadors

| Ronaldo | Barcelona | 34 |
| Alfonso Pérez Muñoz | Betis | 25 |
| Davor Suker | Real Madrid | 24 |
| Raúl González | Real Madrid | 21 |
| Rivaldo | Deportivo | 21 |

## Vegeu també

* Equips de la temporada 1996/97 de la Primera Divisió Espanyola
# Juan Andrés Gómez

Juan Andrés Gómez (Curuzu Cuaitia, 25 de gener de 1971) és un exfutbolista argentí, que ocupava la posició de defensa.

## Trajectòria

Destaca a l'Argentinos Juniors, on juga quatre anys, fins que per la temporada 95/96 passa al River Plate. Amb els de Buenos Aires aconsegueix la Copa Libertadores de 1996.
A la temporada 96/97 arriba a la competició espanyola per militar a la Reial Societat. Després d'un discret primer any, l'argentí es fa amb la titularitat, condició que manté durant les següents tres campanyes, en les quals disputa gairebé un centenar de partits amb la Reial. L'estiu del 2001 fitxa per l'Atlètic de Madrid, que estava a la Segona Divisió. Eixa 01/02 disputa 36 partits, però una greu lesió li manté en blanc la 02/03, al final de la qual hi penja les botes.

## Enllaços externs

* Fitxa de Juan Gómez
* Es retira Juan Gómez
# Copa del Generalíssim de futbol 1944-45

La Copa del Generalíssim de futbol 1944-45 va ser la 41ena edició de la Copa d'Espanya.

## Primera Ronda

31 de desembre i 21 de gener. Real Gijón, CE Castelló, Club Ferrol i Real Santander quedaren exempts d'aquesta ronda.
| Equip 1 | Global | Equip 2 | Anada | Tornada |
| Deportivo de la Coruña | 0-3 | Reial Societat | 0-0 | 0-3 |
| Cultural Leonesa | 2-11 | Athletic de Bilbao | 1-3 | 2-8 |
| Celta de Vigo | 3-4 | RCD Espanyol | 2-3 | 1-1 |
| Barakaldo CF | 5-4 | Real Murcia | 2-1 | 3-3 |
| CE Constància | 5-7 | Real Oviedo | 4-3 | 1-4 |
| FC Barcelona | 10-1 | Reial Saragossa | 5-1 | 5-0 |
| CE Sabadell | 2-5 | CE Alcoià | 1-1 | 1-4 |
| Atlético Aviación | 5-2 | Real Betis Balompié | 4-1 | 1-1 |
| Ceuta | 1-9 | Reial Madrid | 0-4 | 1-5 |
| València CF | 4-1 | Jerez FC | 3-0 | 1-1 |
| Sevilla CF | 7-1 | RCD Mallorca | 6-0 | 1-1 |
| Granada CF | 5-2 | Hèrcules CF | 4-2 | 1-0 |

## Segona Ronda

11 de febrer i 4 de març.
| Equip 1 | Global | Equip 2 | Anada | Tornada |
| FC Barcelona | 2-5 | Athletic de Bilbao | 1-2 | 1-3 |
| Real Gijón | 1-2 | Real Oviedo | 0-0 | 1-2 |
| Atlético Aviación | 2-0 | Club Ferrol | 2-0 | 0-0 |
| Sevilla | 2-2 | Reial Madrid | 1-0 | 1-2 |
| València CF | 3-2 | CE Alcoià | 1-0 | 2-2 |
| Real Santander | 1-5 | CE Castelló | 1-2 | 1-3 |
| Barakaldo CF | 0-7 | RCD Espanyol | 0-3 | 0-4 |
| Granada CF | 4-2 | Reial Societat | 3-0 | 1-2 |
* Desempat
| Equip 1 | Marcador | Equip 2 |
| Sevilla | 2-0 | Reial Madrid |

## Quarts de final

1 d'abril i 27 de maig.
| Equip 1 | Global | Equip 2 | Anada | Tornada |
| Atlético Aviación | 1-2 | Athletic de Bilbao | 1-2 | 0-0 |
| CE Castelló | 4-4 | Granada CF | 3-0 | 1-4 |
| Real Oviedo | 2-4 | RCD Espanyol | 1-2 | 1-2 |
| València CF | 5-3 | Sevilla CF | 5-1 | 0-2 |
* Desempat
| Equip 1 | Marcador | Equip 2 |
| CE Castelló | 1-2 | Granada CF |

## Semifinals

3 i 10 de juny.
| Equip 1 | Global | Equip 2 | Anada | Tornada |
| València CF | 3-2 | Granada CF | 2-0 | 1-2 |
| RCD Espanyol | 1-4 | Athletic de Bilbao | 0-0 | 1-4 |

## Final

| Athletic Club | 3 - 2 | València CF |
| Zarra 21' Iriondo 26', 90' | | Amadeo 12' Mundo 37' |

## Campió

* Campions de la Copa d'Espanya 1945
* Athletic Club 16è títol

## Referències

* ↑ «Spain - List of Cup Finals». The Rec.Sport.Soccer Statistics Foundation. [Consulta: 9 juny 2015].
* ↑ «Spain - Cup 1945». The Rec.Sport.Soccer Statistics Foundation. [Consulta: 9 juny 2015].
* ↑ (castellà) Copa de 1945 a linguasport.com
# Campionat Regional Nord

El Campionat Regional Nord fou la màxima competició futbolística disputada al País Basc de començament de segle xx.
La competició es disputà entre 1913 i 1918 pels clubs afiliats a la Federació Nord de futbol. Aquest darrer any es produïren discrepàncies entre els clubs biscaïns i els guipuscoans i el campionat se separà en dos: el Campionat de Biscaia de futbol i el Campionat de Guipúscoa de futbol. El 1934 i durant dues edicions es retornà a un campionat basc de futbol amb l'anomenada Copa Vasca.

## Historial

| Temporada | Campió | Subcampió |
| Campionat Regional Nord |||
| 1913-14 | Athletic Club | Reial Societat |
| 1914-15 | Athletic Club | Arenas de Getxo |
| 1915-16 | Athletic Club | Reial Societat |
| 1916-17 | Arenas de Getxo | Athletic Club |
| 1917-18 | Real Unión de Irun | Arenas de Getxo |
| 1918-34 | vegeu Campionat de Biscaia de futbol i Campionat de Guipúscoa de futbol | vegeu Campionat de Biscaia de futbol i Campionat de Guipúscoa de futbol |
| Copa Vasca |||
| 1934-35 | Athletic Club | CA Osasuna |
| 1935-36 | Arenas de Getxo | Real Unión de Irun |

## Referències

* ↑ «Spain - List of Champions of Norte». RSSSF, 21-01-2000. [Consulta: 29 març 2019].
* ↑ Martínez Calatrava, Vicente (2001). Historia y estadística del fútbol español. ISBN 978-84-607-5701-6
* ↑ «El pleito Vizcaya-Guipuzcoa da el traste con el Comité Nacional: Asamblea extraordinariara» (en castellà). Mundo Deportivo, 07-05-1918. [Consulta: 29 març 2019].
# Raúl Albentosa Redal

Raúl Albentosa Redal (Alzira, 7 de setembre de 1988) és un exjugador de futbol professional valencià que jugava com a defensa central.

## Biografia

Nascut a Alzira, Albentosa va jugar als equips inferiors de l'Elx CF, debutant la temporada 2007-08 a la Tercera Divisió amb el filial de l'equip, l'Elx Il·licità. El 15 de juny va estrenar-se amb el primer equip, sortint com a titular en la derrota de l'Elx contra el Xerez CD per 1-0. L'agost de 2009, Albentosa va ser cedit al Caravaca CF. Posteriorment retornaria a l'Elx, jugant amb l'equip il·licità durant dues temporades a la Segona Divisió. Els següents anys, Albentosa no va aconseguir assentar-se en cap equip; va jugar a Tercera amb el Real Murcia Imperial, i a Segona B amb el San Roque i el Cadis CF.
El 21 de juliol de 2013 Albentosa fitxa per la SD Eibar, recent ascendida a la Segona Divisió. Allí va marcar el seu primer gol al futbol professional, el 2 de març següent, aconseguint el tercer gol en la victòria per 3-0 contra l'Sporting de Gijón. Albentosa va jugar 33 partits aquella temporada 2013-14, ajudant així a l'Eibar a pujar per primera vegada en la seva història a Primera Divisió.
El seu debut a primera divisió es va produir el 24 d'agost de 2014 en la victòria de l'Eibar per 1-0 contra la Reial Societat; el 19 de setembre següent, amb un cop de cap, va aconseguir el seu primer gol a la màxima categoria espanyola, en la victòria del seu equip per 0-2 davant de l'Elx CF.
El 9 de gener de 2015, diversos mitjans esportius van afirmar que el Derby County FC havia arribat a un acord amb el jugador valencià, segons el qual el conjunt anglès pagaria la clàusula de rescissió d'Albentosa, valorada en 600.000 euros, i firmarien un contracte per tres temporades i mitja.

## Palmarès
### SD Eibar

* Segona Divisió (1): 2013–14

## Referències

* ↑ El Elche facilita la permanencia del Xerez (1–0); Diario Información, 16 de juny de 2008 (castellà)
* ↑ El defensa Albentosa llega al Caravaca cedido por el Elche; La Verdad, 30 d'agost de 2009 (castellà)
* ↑ El Murcia deja escapar a Raúl Albentosa Arxivat 2014-07-25 a Wayback Machine.; Info Deporte Murcia, 27 de juny 2011 (castellà)
* ↑ El Cádiz presenta oficialmente a Aitor Núñez y Raúl Albentosa; Diario de Cádiz, 21 d'agost de 2012 (castellà)
* ↑ Raúl Albentosa y Lillo potencia la defensa armera; Marca, 21 de juliol de 2013 (castellà)
* ↑ Ipurua recupera a lo grande el liderato de la División de Plata; Marca, 2 de març de 2014 (castellà)
* ↑ Lara seals dream start for Eibar; ESPN FC, 24 d'agost de 2014
* ↑ Elche 0–2 Eibar; ESPN FC, 19 de setembre de 2014
* ↑ Albentosa vale su peso en libras; Marca, 9 de gener de 2014 (castellà)

## Enllaços externs

* Raúl Albentosa Redal a BDFutbol
* Raúl Albentosa Redal, Fitxa a Soccerway
# Eneko Eizmendi Blanco

Eneko Eizmendi Blanco (Beasain, País Basc, 10 de juny de 1990) és un futbolista basc que juga com a extrem dret a la SD Gernika.

## Carrera esportiva

Eizmendi es va formar al planter de la Reial Societat, jugant tres temporades a la Reial Societat "B". Després d'un any de cessió al CD Guijuelo, va marxar al filial del Reial Betis el 2012. El 2014 va signar pel CD Toledo, on va aconseguir vuit gols. A la campanya següent, ja al Real Unión, va aconseguir els nou gols.
El juliol de 2016 va signar per l'Albacete Balompié, encara que a meitat de temporada va ser cedit al Pontevedra. Al gener de 2018, després de sis mesos a l'UCAM Múrcia, va tornar al Real Unión.
A l'octubre de 2020 va signar per l'Haro Deportivo. Tres mesos després, va rescindir el seu contracte amb el club de La Rioja i es va incorporar al Club Portugalete. El juliol de 2021 va marxar al Gernika Club.

## Vida personal

És germà bessó del futbolista Alain Eizmendi, amb qui va coincidir al planter de la Reial Societat i al Real Unión. A més, és nebot de l'exfutbolista i entrenador José Ramón Eizmendi.

## Referències

* ↑ Murcia, La Opinión de. «Eneko Eizmendi, nuevo fichaje del UCAM» (en castellà). www.laopiniondemurcia.es. [Consulta: 12 octubre 2020].
* ↑ «Eneko Eizmendi: 'Cuantas más veces me vaya en el uno contra uno, mejor'» (en castellà). Mundo Deportivo, 18-01-2018. [Consulta: 12 octubre 2020].
* ↑ «El Haro ficha experiencia con Eneko Eizmendi» (en castellà). La Rioja, 06-10-2020. [Consulta: 12 octubre 2020].
* ↑ «El Portugalete se hace con los servicios de Eneko Eizmendi» (en castellà). El Correo, 27-01-2021. [Consulta: 27 gener 2021].
* ↑ Parcero, Bruno «LA RESACA: El gol une a los Eizmendi» (en castellà). Mundo Deportivo, 08-11-2016 [Consulta: 2 gener 2017].

## Enllaços externs

* Fitxa a BDFutbol
# Agustí Lledós i Falcó

Agustí Lledós i Falcó (Barcelona, 1955) és un químic, investigador i professor universitari català. Doctorat en Química per la Universitat Autònoma de Barcelona el 1984, després d'una estada postdoctoral a la Universitat de París Sud els anys 1985 i 1986 retornà a la UAB, on inicia un grup de recerca dedicat a l'estudi computacional de la reactivitat organometàl·lica. Catedràtic des de l'any 1994 de Química física a la Universitat Autònoma de Barcelona, exerceix com a investigador en el camp de la modelització computacional de processos químics, particularment en l'estudi de mecanismes de reacció en química organometàl·lica i catàlisi homogènia, en bona part dut a terme en contacte estret amb grups experimentals. Ha realitzat contribucions importants en aquest camp i té un gran reconeixement internacional en l'àrea dels hidrurs metàl·lics. Des del 2012 és vicepresident de la Reial Societat Espanyola de Química (RSEQ). El 2008 va rebre el Premi “RSEQ-Bruker” de l'àmbit de Química Física. El 2018 se li atorgà la Medalla del GEQO Rafael Uson del Grup Especialitzat de Química Organometálica (GEQO) de la Reial Societat Espanyola de Química.

## Referències

* 1 2 Concessió de la Medalla i de la Placa Narcís Monturiol 2018: Agustí Lledós Falcó. Direcció General de Recerca del Departament d'Empresa i Coneixement de la Generalitat de Catalunya, 2018, p. 18.
* ↑ «Prof. Agustí Lledós». Institució Català d'Investigació Química. [Consulta: 1r agost 2020].
* ↑ «Distincions de la Generalitat de Catalunya per a la promoció de la recerca universitària: Agustí Lledós i Falcó». Teraflop. Revista del Centre de Supercomputació de Catalunya, Núm. 78, 10-2004, pàg. 3 [Consulta: 1r agost 2020].
* ↑ «Premios GEQO 2018: Medalla del GEQO Rafael Uson: Prof. Agustí Lledós Falcó». Grup Especialitzat de Química Organometálica de la Reial Societat Espanyola de Química. Arxivat de l'original el 22 de maig 2022. [Consulta: 1r agost 2020].
# José María Castivia Franco

José María Castivia Franco (Sant Sebastià, Guipúscoa, 6 de maig de 1926 - 8 de maig de 2013) fou un futbolista basc que jugava en la posició de davanter.

## Trajectòria

Castivia va fer el seu debut professional el 1944, amb 18 anys, al Reial Madrid CF, on va jugar durant dues temporades, abans de ser traspassat a la Reial Societat, club on va jugar la major part de la seva carrera esportiva (va jugar un total de 99 partits i va marcar 34 gols en les cinc temporades en què va jugar amb l'equip, tant a Primera Divisió com a Segona Divisió). Va debutar-hi el 22 de setembre de 1946 a l'estadi d'Atotxa amb el resultat de 6-2 a favor del club donostiarra. El 1952 va fitxar pel Reial Oviedo, on va acabar la seva carrera esportiva el 1954.

## Clubs

| Club | Anys |
| Reial Madrid CF | 1944-1946 |
| Reial Societat | 1946-1952 |
| Reial Oviedo | 1952-1954 |

## Palmarès

Amb la Reial Societat:
* Segona Divisió (1): 1948-49

## Referències

* ↑ «Fallece a los 87 años José María Castivia, presidente de los veteranos de la Real - Real Sociedad de Fútbol, S.A.D.». [Consulta: 5 setembre 2019].
* ↑ «Castivia, José María Castivia Franco - Futbolista». [Consulta: 5 setembre 2019].
# Nihat Kahveci

Nihat Kahveci (Istanbul, Turquia, 23 de novembre de 1979) és un futbolista turc. Juga de davanter i el seu primer equip fou el Beşiktaş Jimnastik Kulübü.

## Biografia

Producte de l'equip juvenil del Beşiktaş, fou traspassat a la Reial Societat durant la temporada 2001-2002, recomanat per John Toshack que el coneixia de la seva estada en el Beşiktaş. Els seus principis en el club basc foren difícils, primer el seu traspàs es va retardar a causa d'una lesió de turmell (finalment arribà en desembre), i en el seu primer any, en part al jugar molt prop a la banda, no acabà d'explotar i la primera temporada no li va anar gaire bé, sent críticat per Toshack molt criticat pel seu fitxatge, encara que el temps li acabà donant la raó.
En la samarreta donostiarra jugà 131 partits de La Lliga en els quals acabà marcant 57 gols. Durant la seva estada per la Reial aconseguí un meritòri subcampionat de Lliga de la Primera divisió espanyola 2002/03, en la qual a més aconseguí la segona posició de pichichi compartit amb Ronaldo al marcar 23 gols cadascú, sols per darrere de Roy Maakay amb 29 gols.
L'any 2006 va ser traspassat al Vila-real CF després d'acabar el seu contracta amb la Reial Societat. La seva primera temporada amb l'equip groguet tampoc fou molt brillant a causa d'una lesió, però en la temporada 2007/08 despuntà i aconseguí fins a 18 gols amb la samarreta grogueta, a més amb un nou subcampionat que ja aconseguí amb la Reial Societat.

### Internacional

Ha estat internacional amb la selecció de futbol de Turquia en 58 ocasions, marcant 17 gols. (Fins data del 15 de juny de 2008).

## Clubs

| Club | País | Any | Partits | Gols |
| Beşiktaş JK | Turquia | 1997-2001 | 120 | 28 |
| Reial Societat | Espanya | 2001-2006 | 145 | 59 |
| Vila-real Club de Futbol | Espanya | 2006- | 33 | 18 |

## Títols
### Campionats nacionals

| Títol | Club | Pais | Any |
| Copa de Turquia | Beşiktaş Jimnastik Kulübü | Turquia | 1998 |
| Subcampionat | Reial Societat | Espanya | 2002 |
| Subcampionat | Vila-real CF | Espanya | 2008 |

## Participacions en Copes del Món

| Mundial | Selecció | Resultat |
| Copa del Món de Futbol 2002 | Turquia | Tercer lloc |

## Referències

* ↑ TÜRKİYENİN ROKETLERİ Arxivat 2018-11-27 a Wayback Machine. a hursertekinoktay
* ↑ «Nihat Kahveci – International Appearances». RSSF.
* ↑ «KADRO – SQUAD». [Consulta: 3 juliol 2008].

## Enllaços externs

* Web Oficial de Futbol Factory Arxivat 2008-12-05 a Wayback Machine.
* Web Oficial d'Entrenador Húrser Tekinoktay Arxivat 2007-03-29 a Wayback Machine.
# Jorge Aguirre de Céspedes

Jorge Aguirre de Céspedes (nascut el 13 de juliol de 2001) és un futbolista professional navarrès que juga com a davanter al Gil Vicente FC.

## Carrera esportiva

Nascut a Lesaka, Navarra, Aguirre es va incorporar al planter de la Reial Societat el 2016, procedent del Beti Gazte KJKE. Va fer el seu debut sènior amb l'equip C el 25 d'agost de 2018, com a titular, en una victòria fora de casa per 2-0 a Tercera Divisió contra la SD San Pedro.
Aguirre va marcar el seu primer gol sènior el 2 de setembre de 2018, marcant el cinquè del seu equip en una victòria per 6-0 a casa contra el Zamudio SD. Va aparèixer per primera vegada amb el filial l'1 de novembre de 2020; després d'entrar com a substitut per Daniel Garrido, i va marcar el tercer gol de l'equip en la victòria a casa per 3-0 sobre el CD Laredo, després de només 46 segons al camp.
Aguirre va fer el seu debut professional amb l'equip B el 31 de desembre de 2021, substituint Luca Sangalli al final de la derrota per 2-3 contra la SD Eibar al campionat de Segona Divisió. El 20 de gener següent, va ser cedit al CD Mirandés de segona divisió per a la resta de la temporada.
El 19 de juny de 2023, Aguirre va signar un contracte d'un any amb un altre equip filial, el CA Osasuna B a la Primera Federació.
El 3 de juliol de 2024, Aguirre va signar un contracte de tres anys amb el club portuguès de la Primeira Liga Gil Vicente FC.

## Referències

* ↑ «Jorge Aguirre, el pistolero más rápido» (en castellà). Mundo Deportivo, 05-11-2020. [Consulta: 4 gener 2022].
* ↑ «Victoria para empezar» (en castellà). Reial Societat, 25-08-2018. [Consulta: 4 gener 2022].
* ↑ «Festival de goles» (en castellà). Reial Societat, 02-09-2018. [Consulta: 4 gener 2022].
* ↑ «Jorge Aguirre, el pistolero más rápido» (en castellà). Mundo Deportivo, 05-11-2020. [Consulta: 4 gener 2022]."Jorge Aguirre, el pistolero más rápido" [Jorge Aguirre, the fastest gunman] (en castellà). Mundo Deportivo. 5 novembre 2020. Consultat 4 January 2022.
* ↑ «Expósito le regala un fin de año feliz al Eibar justo al final» (en castellà). Marca, 31-12-2021. [Consulta: 4 gener 2022].
* ↑ «Cedido al CD Mirandés» (en castellà). Reial Societat, 20-01-2022. [Consulta: 20 gener 2022].
* ↑ «Osasuna Promesas incorpora al navarro Jorge Aguirre» (en castellà). CA Osasuna, 19-06-2023. [Consulta: 24 juny 2023].
* ↑ «JORGE AGUIRRE É REFORÇO» (en portuguès). Gil Vicente, 03-07-2024. [Consulta: 17 juliol 2024].

## Enllaços externs

* Jorge Aguirre a BDFutbol
* Jorge Aguirre, Fitxa a Soccerway